section_heading: Životopis
paragraph_text: Muzaferija je sudjelovala na brojnim slavističkim skupovima, simpozijima i konferencijama u Bosni i Hercegovini i inozemstvu, između ostalih i na simpozijima koje svake godine u južnoslavenskim centrima organizira Sorbonne Paris IV. Kao gostujući profesor predavala je na fakultetima u Mostaru, Tuzli, Rijeci, Innsbrucku i Halleu. Radila je i kao suradnica Leksikografskog zavoda "Miroslav Krleža" i Hrvatske akademije znanosti i umjetnosti u Zagrebu. Kao stručnjak za bosanskohercegovački teatar sudjelovala je u izradi teatarske enciklopedije Larousse – Bordas.